Na temelju članka 27. stavaka 3. i 6. Zakona o muzejima («Narodne novine», broj 142/98 i 65/09), članka 38. stavka 2. Zakona o ustanovama («Narodne novine», broj 76/93, 29/97, 47/99 i 35/08), točke 14. Odluke o statusu, djelatnostima i ustrojstvu Galerije likovnih umjetnosti Svetog Krševana Šibenik («Službeni vjesnik Šibensko-kninske županije», broj 18/06 i «Službeni glasnik Grada Šibenika», broj 11/10) i članka 32. Statuta Grada Šibenika («Službeni glasnik Grada Šibenika», broj 8/10, 5/12 i 2/13), Gradsko vijeće Grada Šibenika, na 19. sjednici, od 22. rujna 2015. godine, donosi

**RJEŠENJE**

**o imenovanju ravnateljice**

**Galerije likovnih umjetnosti Svetog Krševana Šibenik**

I.

Gradsko vijeće Grada Šibenika imenuje Antoniju Modrušan, za ravnateljicu Galerije likovnih umjetnosti Svetog Krševana Šibenik na vrijeme od četiri godine.

 II.

 Ovlašćuje se predsjednik Gradskog vijeća da potpiše Rješenje o imenovanju ravnateljice Galerije likovnih umjetnosti Svetog Krševana Šibenik u formi upravnog akta.

III.

 Ovo rješenje stupa na snagu danom donošenja.

KLASA : 119-01/15-01/22

URBROJ : 2182/01-02/1-15-5

Šibenik, 22. rujna 2015.

 GRADSKO VIJEĆE GRADA ŠIBENIKA

 PREDSJEDNIK

 dr.sc. Ivica Poljičak,v.r.